# data[].attributes.headline
วิวัฒนาการการศึกษาไทย

# data[].attributes.subject
วิวัฒนาการการศึกษาไทย

# data[].attributes.body
การจัดการศึกษาของประเทศไทยมีวิวัฒนาการมาต้้งแต่สมัยโบราณเรื่อยมาจนถึงปัจจุบัน ด้วยความ เชื่อที่ว่า การศึกษาช่วยกำหนดทิศทางของชาติเพื่อพัฒนาคนไทยให้มีความพร้อมที่จะเป็นกำลังสำคัญสำหรับการพัฒนาประเทศให้เจริญก้าวหน้าความเป็นมาของการศึกษาไทยมีประวัติที่น่าสนใจแบ่งออกได้4ช่วง

# data[].attributes.body
1.1สมัยสุโขทัย ( พ่อขุนรามคำแหง พ.ศ.1800-1981)
การศึกษา
• สถานที่สอน – วัด สำนักราชบัณฑิต
• ผู้สอน – พระ พราหมณ์ กษัตริย์
• ผู้เรียน – ประชาชนทั่วไป บุตรหลานขุนนาง ข้าราชการ
• การจัดการเรียนการสอน – ไม่มีการจัดห้องเรียน ใครใคร่เรียนเรียน ใครใคร่ สอนสอน ไม่มีสื่อการสอน ไม่มีแบบเรียน สอนแบบสะกดคำอ่าน ท่องจำ เล่าปากต่อปาก
• วิชาที่สอน – ธรรมะ ศาสตร์ด้านอาวุธ เวชกรรม วิชาช่าง การเรือน
• หลักฐานทางการศึกษา – ศิลาจารึก ไตรภูมิพระร่วง
1.2 สมัยกรุงศรีอยุธยา
การศึกษา
•สถานที่สอน – วัด ราชวัง สำนักราชบัณฑิต โรงเรียนสอนศาสนามิชันนารี
•ผู้สอน – พระ พวกมิชชันนารี
•ผู้เรียน – ประชาชนทั่วไป บุตรหลานขุนนาง ข้าราชการ
•การจัดการเรียนการสอน – ตามแต่สมัครใจเรียน สื่อการสอนหนังสือจินดามณี สอนแบบอ่านเขียน ท่องจำ การสอนเชิงปฏิบัติ เช่น การหล่อปืนใหญ่ การใช้ปืนไฟ การสร้างป้อมค่าย การทำขนมฝรั่ง
•วิชาที่สอน – ธรรมะ การแต่งโคลงกลอน คริสต์ศาสนา การเรือน ภาษาไทย บาลี เขมร ฝรั่งเศส
•หลักฐานทางการศึกษา – พระไตรปิฎก มหาชาติคำหลวง กำสรวลศรีปราชญ์ อนิรุทธ์คำฉันท์ เป็นต้น

# data[].attributes.body
1.3 สมัยกรุงธนบุรี(พระเจ้าตากสิน พ.ศ. 2310-2325)
การศึกษา
• สถานที่สอน – วัด ราชสำนัก
• ผู้สอน – พระ ศิลปินสาขาต่างๆ เท่าที่หลงเหลือ
• ผู้เรียน – ประชาชนทั่วไป บุตรหลานขุนนาง ข้าราชการ
• การจัดการเรียนการสอน – ไม่เน้นด้านการรู้หนังสือ แต่เน้นด้าน ศิลปะการแสดง
• วิชาที่สอน – ธรรมะ การแต่งโคลงกลอน นาฏศิลป์ การพลศึกษา การฝึกอาวุธ
• หลักฐานทางการศึกษา – ตำราเท่าที่เหลือ รามเกียรติ์บางตอน อิเหนาคำฉันท์
1.4 สมัยรัตนโกสินทร์ตอนต้น ( รัชกาลที่ 1-4 พ.ศ. 2325-2411)
การศึกษา
•สถานที่สอน – วัด ราชสำนัก สำนักราชบัณฑิต โรงเรียนชาย
•ผู้สอน – พระ ครูต่างประเทศ
•ผู้เรียน – ศิษย์วัด ประชาชนทั่วไป บุตรหลานขุนนาง ข้าราชการ
•การจัดการเรียนการสอน – เรียนตามความสมัครใจ ยังไม่มีการแบ่งชั้นเรียน แน่นอนนอกจากแบ่งเป็นชั้น 1 เรียน ก ข นโม ประถม ก กา ชั้น 2 เรียน อ่าน แบบเรียนจินดามณี ชั้น 3 เรียนเลขเบื้องต้น เริ่มใช้ กระดานชนวน ดินสอหิน ดินสอพอง ไม้บรรทัด ที่รองหนังสือ •วิชาที่สอน – การอ่านหนังสือ เลข การกวี •หลักฐานทางการศึกษา – ศิลาจารึกสรรพวิทยาการต่างที่วัดพระเชตุพน ให้บุคคลทั่วไปได้เรียนด้วยตนเอง
•วรรณคดีที่สำคัญ - สามก๊ก ราชาธิราช สังข์ทอง พระอภัยมณี อิเหนา พระมะเหลเถไถ ฯลฯ

# data[].attributes.attachment_link.title
ดาวน์โหลด (1)

# data[].attributes.headline
สรุปการศึกษาของไทยสมัยโบราญ

# data[].attributes.subject
สรุปการศึกษาของไทยสมัยโบราญ

# data[].attributes.body
1. ยึดหลักปรัชญาจิตนิยม ที่เน้นพัฒนาการด้านจิตใจ เน้นการเข้าใจชีวิตส่งเสริม คุณธรรมศีลธรรม ศิลปะ ผลิตคนให้เป็นนักอักษรศาสตร์ และศิลปศาสตร์ เป็นผู้รอบรู้
2. สภาวะประเทศ เจริญรุ่งเรืองสลับกับช่วงขยายอาณานิคมมีการทำศึกสงคราม
3. วัดและรัฐเป็นศูนย์กลางประชาคม เป็นสถานที่สอน และประกอบพิธีทางศาสนา
4. ผู้นำของประเทศเน้นการทำนุบำรุงด้านการศาสนา และวรรณคดี มากกว่าด้าน การศึกษา 5. การจัดการเรียนการสอน เป็นไปด้วยความสมัครใจไม่มีการบังคับ ไม่มีค่าจ้าง สำหรับผู้สอน ไม่มีการแบ่งชั้นเรียนที่ชัดเจน สอนแบบอ่าน ท่องจำ เล่าปากต่อปาก มีเขียนบาง สื่อการสอนมี แบบเรียนจินดามณีเป็นหลัก วิชาที่สอน เน้นธรรมะ ศาสตร์ด้านอาวุธ การแต่งโคลงกลอน และการอ่านหนังสือ วิชาการปฏิบัติ เช่น วิชา ช่างต่าง ๆ การฝึกอาวุธ การหล่อปืนใหญ่ การสร้างป้อมปราการ เป็นต้น
6. การศึกษาของสตรีไม่ได้รับการสนับสนุน นอกจากเรียนการเรือนที่บ้าน หรือในราชสำนัก

# data[].attributes.body
สมัยรัตนโกสินทร์ตอนปลาย ( รัชกาลที่ 5-7 )
2.1 สมัยรัชกาลที่ 5 (พระจุลจอมเกล้าเจ้าอยู่หัว )
การศึกษา
• สถานที่สอน – จัดตั้งโรงเรียนชาย โรงเรียนสตรี โรงเรียนราษฎร์ โรงเรียนสอนภาษา โรงเรียนแพทย์ โรงเรียนปริยัติธรรม
• แผนการศึกษา – ประกาศใช้โครงการศึกษาตามแนวคิดตะวันตก แบ่งระดับการศึกษา เป็นประถม มัธยม สายสามัญ สายวิสามัญ มีหลักสูตรการสอนตามระดับ มีการตรวจ นิเทศโรงเรียน
• หน่วยงานด้านการศึกษา – จัดตั้งกรมศึกษาธิการ กรมฝึกหัดครู
• ผู้สอน – ครูไทย ครูชาวต่างประเทศ
• การจัดการเรียนการสอน – มีการแบ่งระดับชั้นเรียน ใช้สื่อแบบเรียนภาษาไทย 6 เล่ม สอนการอ่านเขียนมีการสอบไล่
• วิชาที่สอน – ภาษาไทย ภาษาอังกฤษ การคัดลายมือ การแต่งจดหมาย เลข บัญชี และ วิชาช่างต่าง ๆ
2.2 สมัยรัชกาลที่ 6 (พระมงกุฎเกล้าเจ้าอยู่หัว)
การศึกษา
•ปรับปรุงพัฒนาแผนการศึกษา – ประกาศใช้โครงการศึกษาเน้นสาย วิชาชีพ พ.ร.บ.ประถมศึกษา ภาคบังคับ 1 กย.2464 พ.ร.บ. โรงเรียน ราษฎร์ 2461
•หน่วยงานด้านการศึกษาระดับสูง – จัดการศึกษาระดับอุดมศึกษาโดยจัดตั้งจุฬาลงกรณ์มหาวิทยาลัย
•การจัดการเรียนการสอนและวิชาที่สอน – เช่นเดียวกับสมัยรัชกาลที่ 5 แต่เพิ่มวิชาการช่างมากขึ้น
2.3 สมัยรัชกาลที่ 7 ( พระปกเกล้าเจ้าอยู่หัว )
การศึกษา
•ปรับปรุงพัฒนาแผนการศึกษา – แบ่งหลักสูตรมัธยมศึกษาตอนปลายออกเป็น แผนกกลาง แผนกภาษา และแผนกวิทยาศาสตร์
•การจัดการเรียนการสอน – ไม่มีการพัฒนาเท่าที่ควร ต้องยุบโรงเรียนจำนวนมากเพื่อตัด ปัญหาด้านงบประมาณ

# data[].attributes.headline
3.การศึกษาไทยสมัยเปลี่ยนแปลงการปกครอง( พ.ศ. 2475-2502 )

# data[].attributes.subject
3.การศึกษาไทยสมัยเปลี่ยนแปลงการปกครอง( พ.ศ. 2475-2502 )

# data[].attributes.body
การจัดระบบการศึกษา
ประกาศแผนการศึกษาชาติ ประถมเป็น 6 ชั้น มัธยมศึกษาตอนต้นและปลาย สายอาชีวศึกษาประกาศใช้พ.ร.บ. ประถมศึกษา พ.ศ. 2478เพื่อ ขยายโอกาส จัดตั้งมหาวิทยาลัยขึ้นหลายแห่ง จัดตั้งศูนย์อบรมการศึกษา ผู้ใหญ่ กระทรวงศึกษาธิการร่วมมือกับองค์การยูเนสโกเพื่อปรับปรุงการศึกษาไทย มีโครงการฝึกหัดครูชนบทและจัดตั้งกรมสามัญศึกษา
ปัญหา
1.การขาดแคลนครูทั้งด้านปริมาณและคุณภาพทำให้อัตราส่วนระหว่าง ครูและนักเรียนไม่ได้มาตราฐาน มีผลทำให้คุณภาพผู้เรียนและด้านการเรียนการสอนลดลงอย่างมาก
2.การสอนเป็นแบบลองผิดลองถูกเนื่องจากครูผู้สอนไม่มีประสบการณ์ เพราะครูผู้สอนจบแค่ระดับมัธยมต้นและต้องออกไปสอนโรงเรียน ประชาบาลทันทีโดยมิได้ผ่านการฝึกหัดครู ดังนั้นรัฐจึงได้ตั้งกรมฝึกหัดครูขึ้นเพื่อยกระดับคุณภาพของครูให้สูงขึ้น

# data[].attributes.attachment_link.title
ดาวน์โหลด (2)

# data[].attributes.headline
4.การศึกษาของไทยสมัยพัฒนาการศึกษาพ.ศ.2503-ปัจจุบัน

# data[].attributes.subject
4.การศึกษาของไทยสมัยพัฒนาการศึกษาพ.ศ.2503-ปัจจุบัน

# data[].attributes.body
การพัฒนาด้านการศึกษา
1.ประกาศใช้แผนการศึกษาแห่งชาติ พ.ศ. 2503 เน้นจริยศึกษา พลศึกษา พุทธิศึกษา และหัตถศึกษา
2.ประกาศใช้หลักสูตรประถมศึกษาและหลักสูตรมัธยมศึกษาตอนต้น มีการประกาศใช้แผนพัฒนาการศึกษาแห่งชาติ ตั้งแต่ฉบับที่ 1–8
3.ประกาศใช้แผนการศึกษาแห่งชาติ พ.ศ. 2535 เพื่อเตรียมความพร้อม สำหรับเด็กอย่างน้อย 1 ปี ก่อนเข้าเรียนระดับประถมศึกษา
4.ส่งเสริมการศึกษาของบุคคลากรด้านศาสนา 5.เน้นการจัดเครือข่ายการเรียนรู้โดยใช้เทคโนโลยีการสื่อสาร สารสนเทศ และสื่อมวลชนทุกประเภท ในการให้ความรู้ข้อมูล ข่าวสารแก่ประชาชน
6.ประกาศใช้แผนการศึกษาแห่งชาติ พ.ศ.2542 จนถึงปัจจุบัน ซึ่งเน้นหลักสูตรการศึกษาขั้นพื้นฐานที่มุ่งพัฒนาผู้เรียนในทุกด้าน ทุกระดับช่วงชั้นให้มีคุณภาพ มีความรู้และดำรงตนอย่างมีความสุขในสังคม